CELEX: E2010P0018
Language: fi
Date: 2010-12-22 00:00:00
Title: EFTAn valvontaviranomaisen 22 päivänä joulukuuta 2010 Norjaa vastaan nostama kanne (Asia E-18/10)

24.2.2011   
            
            
               FI
            
            
               Euroopan unionin virallinen lehti
            
            
               C 58/11
            
         EFTAn valvontaviranomaisen 22 päivänä joulukuuta 2010 Norjaa vastaan nostama kanne
   (Asia E-18/10)
   2011/C 58/05
   EFTAn valvontaviranomainen, Rue Belliard 35, 1040 Bryssel, Belgium, asiamiehinään Xavier Lewis ja Ólafur Jóhannes Einarsson, on nostanut 22 päivänä joulukuuta 2010 EFTAn tuomioistuimessa kanteen Norjaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Norjan kuningaskunta ei ole noudattanut Eftan jäsenvaltioiden välisen, valvontaviranomaisen ja tuomioistuimen perustamista koskevan sopimuksen 33 artiklan mukaisia velvoitteitaan, koska se ei ole toteuttanut tarvittavia toimenpiteitä EFTAn tuomioistuimen asiassa E-2/07 EFTAn valvontaviranomainen vastaan Norjan kuningaskunta antaman tuomion noudattamiseksi; ja
            
         
               2.
            
            
               määräämään Norjan kuningaskunnan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa käsitellään sitä, että Norja ei ole noudattanut EFTAn tuomioistuimen asiassa E-2/07 30 päivänä lokakuuta 2007 antamaa tuomiota siltä osin, ettei se ole kyseisen tuomion antamisen jälkeen toteuttanut soveltuvia toimenpiteitä varmistaakseen asianmukaisesti laskettujen eläkkeiden maksamisen kaikille, jotka ovat kärsineet tuomiossa ilmoitetusta Norjan rikkomuksesta.
            
         
               —
            
            
               EFTAn valvontaviranomainen toteaa, että Norjan viranomaiset eivät ole koskaan kiistäneet tai kyseenalaistaneet velvollisuuttaan korjaustoimenpiteiden toteuttamiseen henkilöille, joiden oikeudet EFTAn tuomioistuin totesi menetetyiksi sääntöjenvastaisesti 1 päivästä tammikuuta 1994 alkaen.
            
         
               —
            
            
               Eftan valvontaviranomainen esittää, että Norja on käyttänyt kohtuuttoman paljon aikaa 30 päivänä lokakuuta 2007 annetun tuomion noudattamiseen. Vaikka joidenkin tai jopa monien yksittäisten tapausten ratkaiseminen saattaakin olla vaikeaa ja edellyttää huolellista tarkastelua, on selvää, että Norjan viranomaiset eivät ole ryhtyneet tarvittaviin toimiin eivätkä käyttäneet asianmukaisesti voimavaroja sen varmistamiseen, että tuomiota noudatetaan ripeästi.